ด่วน! โครงเหล็กรถไฟฟ้า ITD ทับรถชาวบ้านพังยับ-จราจรติดขัด
ด่วน! โครงเหล็กในการก่อสร้างรถไฟฟ้าสายสีเขียว (เหนือ) ของ ITD หล่นทับรถชาวบ้านพังยับ เบื้องต้นยังไม่มีรายงานผู้ได้รับบาดเจ็บ คาดส่งผลกระทบต่อการจราจรเย็นนี้ 
29 เม.ย. 2560

ผู้สื่อข่าวรายงานว่า วันนี้ (17 มี.ค.) มีรายงานจากทวิตเตอร์ JS100radio ว่า เกิดอุบัติเหตุวัสดุก่อสร้างรถไฟฟ้าสายสีเขียว (เหนือ) ซึ่งเป็นแท่งเหล็กสีส้มขนาดใหญ่ หล่นมาทับรถยนต์ที่สัญจรผ่านไปมา บริเวณ ถ.พหลโยธินขาเข้า ซ.พหลโยธิน 35 ก่อนถึงเมเจอร์ รัชโยธิน เล็กน้อย เบื้องต้นยังไม่มีรายงานผู้บาดเจ็บ อย่างไรก็ตาม คาดว่าอาจส่งผลกระทบต่อการจราจรเย็นนี้ โปรดหลีกเลี่ยงเส้นทางดังกล่าว
อนึ่ง การรถไฟฟ้าขนส่งมวลชนแห่งประเทศไทย (รฟม.) ได้ลงนามสัญญาว่าจ้างก่อสร้างรถไฟฟ้าสายสีเขียว (เหนือ) ช่วงสะพานใหม่-คูคต กับบริษัทอิตาเลียนไทย ดีเวล็อปเมนต์ จำกัด (มหาชน) หรือ ITD ในวงเงิน 1.53 หมื่นล้านบาท